દરમિયાન કેન્દ્ર સરકારના એક વરિષ્ઠ અધિકારીએ જણાવ્યું છે કે વડા પ્રધાનને બુરહાન વાનીના મૃત્યુના પગલે કાશ્મીરમાં ભડકી ઊઠેલી હિંસા અંગેનો અહેવાલ સુપરત કરવામાં આવશે. વાનીના મોત બાદ હિંસામાં અત્યાર સુધીમાં ૩ર લોકોએ જીવ ગુમાવ્યા છે. ૧પ પોલીસકર્મીઓ સહિત ૧૩૦૦થી વધુ લોકો જખમી થયા છે. તોફાનીઓએ અનંતનાગના બટકૌટમાં અમરનાથ યાત્રીઓના ભંડારા પર હુમલો કરીને તેમાં પેટ્રોલ બોમ્બ ઝીંકીને ભંડારાને સળગાવી નાખ્યો હતો, જોકે કમિશનર અસગર સૈમુને તેને અફવા ગણાવી હતી.